open-index/open-wikipedia-markdown huggingface dataset:
RIU Hotels

**RIU Hotels** on kansainvälinen TUI AG:n ja Riun perheen yhdessä omistama hotelliketju. Yhtiön toiminta alkoi Riun perheen ostettua 80-paikkaisen hotellin Mallorcalta vuonna 1953. Vuonna 2007 se oli laajentunut Espanjan toiseksi suurimmaksi hotelliketjuksi 45&nbsp;000 vuodepaikallaan 110 hotellissa 18 maassa. Yhtiöllä oli tuolloin 18&nbsp;000 työntekijää, ja se palveli yli kahta miljoonaa asiakasta vuodessa. RIU:n omistamia hotelleja on Afrikassa, Euroopassa, Karibianmeren saarilla, Kanariansaarilla, Kap Verden saarilla, Meksikossa ja Yhdysvalloissa.

## Aiheesta muualla

*Yhtiön sivut 
*Riu Hotels: From a Small Family Business to an International Company
Hankasalmen saha

**Hankasalmen saha** on Hankasalmella sijaitseva Versowoodin omistama mänty- ja kuusisaha.  Vuonna 1916 perustettu saha toimii Hankasalmen rautatieaseman läheisyydessä. Sahalla käytettävästä puusta on 90&nbsp;% mäntyä ja 10&nbsp;% kuusta. Sahan pääkone on pelkkahakkuri-pyörösahalinja. Tuotantokapasiteetti on 300&nbsp;000 kuutiometriä vuodessa, josta vientiin menee 80&nbsp;%. Saha työllistää 70 henkeä, ja se on Hankasalmen suurin teollinen työllistäjä.

Sahan perusti 1900-luvun alussa sahateollisuusmies Vilho Pietiläinen. Vuoden 1916 tilaston mukaan sahalla oli yksi kehyssaha. Rautatie mahdollisti tuotteiden kuljettamisen kylän ulkopuolelle ja tuotanto kasvoi noin 500 standartin tasolle vuodessa. Höyläämön valmistuminen monipuolisti tuotevalikoimaa vuonna 1923. Saha sijaitsi Kuuhankaveden rannalla, joten puun uitto sahalle oli mahdollista. Vuonna 1946 yritys siirtyi Valtionrautateiden omistukseen ja edelleen 1962 toiselle valtionyhtiölle eli Vapolle. Vuonna 2013 sahan osti Kopran suvun omistama Versowood.
## Lähteet
Sanakirja suomi–karjala

**Sanakirja suomi–karjala** on vuonna 2008 ilmestynyt sanakirja, jossa on noin 20&nbsp;000 nykysuomen keskeistä sanaa ja niiden karjalankielinen vastine. Kirjassa on myös ajankohtaista erityissanastoa ja slangi-ilmauksia. Kirjan ovat toimittaneet kaksi karjalan kielen tutkijaa, dosentti Ljudmila Markianova Petroskoista ja filosofian tohtori Raija Pyöli Lahdesta.

Arkkipiispa Leo on lausunut sanakirjasta seuraavaa:

## Lähteet
Primaarinen sklerosoiva kolangiitti

**Primaarinen sklerosoiva kolangiitti** (PSC) on krooninen tulehduksellinen sappitiesairaus. Se aiheuttaa maksan sisäisten ja ulkoisten sappiteiden ahtaumia. Pitkälle edenneessä sairaudessa sappinesteen virtaus estyy ja maksaan kehittyy kirroosi. Sairauteen liittyy kolangiokarsinooman vaara. Taudin etenemistä pyritään hidastamaan lääkityksellä, mutta paraneminen edellyttää maksansiirtoa.

Taudille altistavat tulehdukselliset suolistosairaudet, etenkin Crohnin tauti ja haavainen paksusuolen tulehdus. Henkilön elämäntavat eivät vaikuta sairauden syntyyn, mutta tupakointi ja alkoholin käyttö voivat kasvattaa komplikaatioiden riskiä. Yleensä sairaus todetaan oireettomana. Tauti on hitaasti etenevä, joten oireiden kehittymiseen voi olla aikaa vuosia. Jos sairaus on jo pitemmälle edennyt, potilaalla voi esiintyä oireina esimerkiksi keltaisuutta, kutinaa, väsymystä ja kuumeisia sappitiehyttulehduksia. 

Keskimääräinen elossaoloaika tai aika maksansiirtoon primaarissa sklerosoivassa kolangiitissa on 12 vuotta diagnoosista..

Primaarinen sklerosoiva kolangiitti määritellään niin Euroopassa kuin Yhdysvalloissakin harvinaiseksi sairaudeksi.

Tunnettuja sairaudesta kärsineitä ovat olleet countrytähti, rodeomestari Chris LeDoux sekä amerikkalaisen jalkapallon pelaaja Walter Payton.

## Lähteet

## Aiheesta muualla
* Primaarinen sklerosoiva kolangiitti 
* Primary Sclerosing Cholangitis
She Wolf (albumi)

__NOTOC__
**She Wolf** on Shakiran albumi, joka julkaistiin 9. lokakuuta 2009. Suurin osa albumin kappaleista on englanninkielisiä, mutta mukana on myös kolme espanjankielistä käännöskappaletta. Albumilta on julkaistu singlenä nimikappale "She Wolf" sekä kappale "Did It Again". Albumista julkaistaan marraskuussa Yhdysvalloissa erikoispainos, joka sisältää uuden singlen "Give It Up To Me" (toinen USA:ssa) ja muuta bonusmateriaalia, esimerkiksi kappaleen !Did It Againin! remixin, jossa vierailee Kid Cudi ja vastaavasti kappaleessa "Lo Hecho Está Hecho" on mukana Pitbull. Levyä on muutaman ensimmäisen myyntiviikon jälkeen yli miljoona kappaletta. Seuraava single albumilta on kappale Gypsy, joka on saanut suursuosion jo ennen virallista julkaisuaan muun muassa Ukrainassa. Video on kuvattu Barcelonassa ja julkaistaan helmikuun puolivälin paikkeilla.

Albumi ylsi Yhdysvalloissa Billboard 200 -listan sijalle 15. Suomessa se nousi virallisen albumilistan sijalle 21.
## Kappaleet

### Yhdysvaltalainen painos
# 
# 
# 
# 
# 
# 
# 
# 
# 
# 
# 
# 
# 
# 
# Gypsy (live)
# She Wolf (live)

#### Deluxe Edition
* She Wolf (musiikkivideo)
* Making of She Wolf
* Gypsy (live)
* Why Wait (live)

### Kansainvälinen painos
# 
# 
# 
# 
# 
# 
# 
# 
# 
# 
# 
# 

#### Bonuskappaleet
# 
# 

### Latinalaisamerikkalainen painos
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: A–
* Rolling Stone: 

## Lähteet
Aleksanteri Salava

**Aleksanteri Trygg-Salava** (myös: **Antti Salava**, ent. **Knut Aleksander Trygg**, 18. huhtikuuta 1855 Raisio – 25. elokuuta 1926 Lahti) oli suomalainen opettaja ja 1900-luvun alun nuorisoseuraliikkeen järjestöaktiivi. 

Salavan vanhemmat olivat kapteeni, tilanomistaja Karl Oskar Trygg ja Elisabet Alexandra Reis. Hän pääsi ylioppilaaksi Turun lyseosta 1877 ja valmistui Helsingin yliopistosta filosofian kandidaatiksi 1881 ja filosofian maisteriksi 1886. Salava toimi opettajana Sörnäisten kuritushuoneessa.

Salava oli Hermannin nuorisoseuran johtaja ja kristillisen työväenliikkeen johtohenkilö. Hän piti tapanaan kutsua tuttaviaan seuraan toivottamalla tapaamisen päätteeksi "tervetuloa Hermannin nuorisoseuraan", ja sanonta on jäänyt elämään yleiseen kielenkäyttöön. Salava valittiin Suomalaisen Voimistelu- ja urheiluliiton perustavassa kokouksessa 17.6.1900 liiton sihteeriksi.

Aleksanteri Salavan vanhempi sisar oli raittiustyön uranuurtaja, opettaja Alli Trygg-Helenius. 

## Teoksia
Nimellä *A. Salava*:
* *Paras kotilääkäri ynnä kotiapteekki tai kuinka yleisesti esiintyvistä lääkekasveista voi itse valmistaa vaikuttavia lääkkeitä, aromaattisia teelajeja, joita voi nauttia ulkomaisten kahvi- ja teelajien sijaan, ja vahvistavia terveyskylpyjä*. Auta itseäsi! Oma opettajasi 5. K. E. Holm, Helsinki 1907
* *Hiuslääkäri : neuvoja hiuksien hoitoon sekä reseptejä hiusvoiteiden ja -vesien valmistamiseen : etevimpien hiuslääkärien teosten mukaan*. Yrjö Weilin & Kumpp. o.y., Helsinki 1910
* *Kansan mehiläispesä : nykyaikainen pesä, jossa mehiläiset erinomaisesti viihtyvät ja talvehtivat : valmistetaan oljista ja (vanhoista) pakkilaatikkolaudoista*. Hämeenlinna 1915

## Lähteet
Villa Savoye

**Villa Savoye** on arkkitehti Le Corbusier'n suunnittelema rakennus, joka on Le Corbuesier'n merkittävimpiä töitä ja moderniin arkkitehtuuriin kuuluvan kansainvälisen tyylin tunnetuimpia rakennuksia. Se sijaitsee Pariisin lähellä, Poissyn kunnassa.

Le Corbusier kehitti vuonna 1927 viisi teoreettista periaatetta, jotka tukivat modernin arkkitehtuurin kehitystä. Villa Savoyessa Le Corbusier käytti näitä kaikkia. Periaatteisiin kuuluivat pilareiden käyttö kantavana rakenteena, kattopuutarha, avoin pohjapiirros, pitkät ikkunoiden ketjut ja vapaamuotoinen julkisivu.

Villa Savoye suunniteltiin rikkaalle Savoyen perheelle viikonloppuasunnoksi. Se rakennettiin Poissyn kylän lähelle niitylle, jota reunustivat täyskasvuiset puut. Le Corbusier'n tarkoituksena oli sovittaa rakennus mahdollisimman hyvin ympäristöönsä.

Savoyet asuivat rakennuksessa vuoteen 1940. Toisen maailmansodan aikana se oli sekä saksalaisten että liittoutuneiden hallussa, ja kärsi pahoin. Poissyn kunta sai rakennuksen omistukseensa 1958. Sitä käytettiin tämän jälkeen nuorten keskuksena, ja se oli jopa purkamisuhan alla. Arkkitehtien protestin ja Le Corbusier'n tuen ansiosta Villa Savoye säästyi, ja vuonna 1965 rakennuksesta tuli historiallinen kohde. Vuosien 1985–1997 aikana Villa Savoye entisöitiin perusteellisesti.

## Lähteet
Massa (täsmennyssivu)

**Massa** tarkoittaa seuraavia:

* massa, fysikaalinen suure
* *[[El Massa]]*, algerialainen sanomalehti
* Polis Massa, fiktiivisen asteroidin nimi Tähtien sota -elokuvasarjassa

## Maantieteessä
* Massa-Carraran maakunta, maakunta Italiassa
* Massa, kunta Massa-Carraran maakunnassa Italiassa
* Massa, kunta Souss-Massa-Drâan hallintoalueella Marokossa
* Massa, Rhônen sivujoki Sveitsissä

## Sukunimenä
* Eric Massa (s. 1959), yhdysvaltalainen poliitikko
* Felipe Massa (s. 1981), brasilialainen Formula 1 -kuljettaja
* Ilmo Massa (s. 1948), Helsingin yliopiston ympäristöpolitiikan professori
* Mario Massa (1892–1956), italialainen uimari
* Yrjö Massa (1918–1983), suomalainen teologi ja kenttäpiispa.
Robie House

**Robie House** on Frank Lloyd Wrightin suunnittelema rakennus Chicagossa. Se on yksi yhdysvaltalaisen arkkitehtuurin merkittävimpiä ja tunnetuimpia asuinrakennuksia. Robie House edustaa Yhdysvalloissa kehittynyttä arkkitehtuurin tyylisuuntaa, preeriatyyliä, ja rakennus on tämän tyylin parhaimpia esimerkkejä. Robie House valmistui vuonna 1909.

Robie House suunniteltiin kapealle tontille. Wrightin mukaan pitkänomaisten kalkkikivipilarien ja leveiden ulkonevien kattojen luoma voimakas vaakasuora painotus kuvastaa keskilännen preerian linjoja. Tästä määritelmästä koko suuntaus sai nimensä. Robie Housen sisätilat ryhmittyvät suuren tulisijan ympärille.

Rakennuksen alkuperäinen omistaja oli Frederick C. Robie, joka palkkasi Wrightin suunnittelemaan perheelleen asuinrakennuksen ja sen huonekalut. Robien perhe asui talossa vain kaksi ja puoli vuotta. Tämän jälkeen talossa asui kaksi muuta perhettä, kunnes Chicagon teologinen akatemia osti sen. Akatemia uhkasi purkaa rakennuksen 1957, mutta suunnitelma sai runsaasti julkista vastustusta. Kiinteistötoimisto Webb and Knapp osti Robie Housen ja lupasi lahjoittaa sen taholle, joka suojelisi kohteen. Chicagon yliopisto sai rakennuksen omistukseensa 1962. Se tekee yhteistyötä Frank Lloyd Wright Preservation Trust -säätiön kanssa. Säätiön tavoitteena on rakennuksen säilyttäminen ja sen entisöimisen valvominen.

## Lähteet
* Ira J. Bach: Chicago’s Famous Buildings. Third Edition, Revised and Enlarged, 1980. The University of Chicago Press. 

### Viitteet

## Aiheesta muualla

*Robie House Frank Lloyd Wright Preservation Trust -säätiön kotisivuilla  
*Robie House Great Buildings -sivustolla
Álvaro Pereira

**Álvaro Daniel Pereira Barragán** (s. 28. tammikuuta 1985 Montevideo, Uruguay) on uruguaylainen jalkapalloilija. Hän edustaa espanjalaista Getafea ja on pelipaikaltaan vasen laitapuolustaja.

## Ura
Pereira aloitti ammattilaisuransa vuonna 2003 Miramar Misionesista. Kahden pelatun vuoden jälkeen hän siirtyi Quilmesiin. Quilmesin pudottua kauden 2006–2007 päätteeksi Argentiinan pääsarjasta, hän siirtyi Argentinos Juniorsiin. Kauden 2008–2009 hän pelasi romanialaisessa CFR Clujissa, jonne hän siirtyi 2,5 miljoonan euron siirtosummalla.

4. kesäkuuta 2009 Pereira siirtyi Portoon 4,5 miljoonan euron siirtosummalla.

## Aiheesta muualla
* Pereiran tilastot Argentiinan pääsarjasta
Umar Tall

**Umar Tall** (1794–1864, koko nimeltään **Al-Hajj Umar ibn Said Tall**) oli tukulori imaami ja valtionjohtaja. Tall nostatti jihadin Länsi-Afrikassa ja perusti Tukulorivaltakunnan 1800-luvulla. Tukulorien valtakuntaa riivasivat jatkuvat kapinat, mutta Tallin onnistui silti laajentaa perustamansa valtiota huomattavasti. Maa päätyi sittemmin osaksi Ranskan siirtomaaimperiumia Tallin pojan Ahmadu Sékun valtakaudella.

## Elämäkerta

Tall syntyi nykyisen Senegalin pohjoisosissa lähellä Senegaljokea. Hän sai arabiankielisen Koraanikoulutuksen uskonnolliselta isältään. Jatkettuaan opintojaan muiden uskonoppineiden kanssa Tall lähti 23-vuotiaana hadžille eli pyhiinvaellusmatkalle Mekkaan Arabian niemimaalle. Tallin maine uskonoppineena edelsi hänen tuloaan ja hänet otettiin Mekassa vastaan hyvin. Matkalla hän myös pääsi näkemään suuria osia Afrikkaa, mukaan lukien Muhammad Alin hallitseman Egyptin ja sen erot sotilaalliseen wahhabilaiseen liikkeeseen. Mekassa Tall liittyi suufilaiseen Tijaniyya-veljeskuntaan ja hänestä tehtiin sen Länsi-Afrikan kalifi. Tallin johdolla Tijaniyya haastoi sittemmin Länsi-Afrikassa vallineen Qadiriyya-veljeskunnan.

Tall palasi Afrikkaan vuonna 1833 ja vietti useita vuosia Sokoton kalifaatissa, jossa hän nai paikallisen sulttaani Muhammadu Bellon tyttären. Bello myös neuvoi häntä poliittiseen johtajuuteen liittyneissä asioissa. Tall keräsi samaan aikaan myös kannattajia ja Bellon kuollessa Tall siirtyi kannattajineen nykyiseen Guineaan. Vuonna 1845 hän päätti palata entiseen kotimaahansa saarnaamaan. Saarnaustyö ei tuottanut juurikaan tuloksia Senegalissa ja vuonna 1848 Tall palasi Guineaan asettuen seuraajineen Dinguirayen kaupunkiin lähellä nykyistä Senegalin vastaista rajaa. Kun Tall ei saanut saarnaamalla paikallisia kääntymään islamiin perinteisistä uskoistaan, hän määräsi vuonna 1854 jihadin näitä vastaan. Tall ja hänen kannattajiensa sotajoukot valtasivat alueita muodostaen näin Toucouleurin valtakunnan.

Umarin ote hänen valloittamistaan alueista oli epävakaa hänen kukistamiensa kansojen kapinoidessa jatkuvasti. Myös hänen maineensa uskonsoturina tahrautui hänen valloittaessaan Macinan kuningaskunnan, jonka olivat perustaneet yhtä lailla syvästi uskonnolliset muslimit. Vaikeuksista huolimatta Tall laajensi edelleen valtakuntaansa valloittaen Timbuktun vuonna 1863. Vuotta myöhemmin hän kuoli hänen ollessaan kukistamassa kapinaa Hamdallahissa Macinassa. Tallin seuraajaksi nousi hänen poikansa Ahmadu Séku, jonka valtakaudella Toucouleur päätyi osaksi Ranskan siirtomaaimperiumia.

## Lähteet
Savage (rap-muusikko)

**Demetrius Savelio** (s. 28. kesäkuuta 1981 Auckland, Uusi-Seelanti), taiteilijanimeltään **Savage**, on uusiseelantilainen rap-muusikko.

## Biografia
Savage varttui Manukaun kaupunginosassa Aucklandissä. Hän kiinnostui jo varhain musiikista ja hip hopista. Taiteilijanimi *Savage* ('villimies') on erään ystävän antama. Vuonna 1997 hän liittyi hip hop -yhtyeeseen nimeltä *Deceptikonz*. Yhtye teki levytyssopimuksen Dawn Raid Entertainmentin kanssa. Savage teki Deceptikonzin kanssa kaksi studioalbumia. Sittemmin soolourallaan hän on julkaissut kaksi albumia ja suunnittelee jatkoa.
#### Moonshine (2005-2007)
Savagen ensimmäinen soolosingle *Swing* julkaistiin tammikuussa 2005. Kappaleesta tuli hitti ja se nousi Uuden-Seelannin single listan ykkössijalle.Kolme kuukautta myöhemmin Savage julkaisi ensimmäisen soolo-albuminsa nimeltä *Moonshine*.Toinen single *Moonshine* (mukana Akon) myi kultaa Australiassa.
#### Savage Island (2008-2009)
Swingistä tehtiin uusi versio Soulja Boy Tell 'Emin kanssa.Single myi 1 500 000 kappaletta Yhdysvalloissa.Helmikuussa 2009 Savage julkaisi toisen albuminsa nimeltä *Savage Island*.Albumilta Julkaistiin singlet:*Wild Out (Chooo Hooo)*, *Hot Like Fire* ja I Love The Islands''.

 
## Diskografia
### Sooloalbumit
*2005: Moonshine
*2009: Savage Island
*2012: Mayhem & Miracles

### Soolosinglet

### Deceptikonzin kanssa
*2002: Elimination
*2006: Heavy Rotation

## Lähteet

## Aiheesta muualla
* 
*Savage Dawn Raid -levy-yhtiön sivustolla
*
Epitome de Caesaribus

**Epitome de Caesaribus** on tuntemattoman tekijän kirjoittama lyhennelmä roomalaisen historioitsijan Aurelius Victorin teoksesta. Se kirjoitettiin luultavasti 300-luvun lopulla tai 400-luvun alussa. Teos käsittelee Rooman keisareita aina Augustuksesta Theodosius Suureen.

## Lähteet
* 

## Aiheesta muualla
* Epitome de Caesaribus 
* Epitome de Caesaribus
Adolf Loos

**Adolf Loos** (10. joulukuuta 1870 Brno, Itävalta-Unkari – 23. elokuuta 1933 Wien, Itävalta) oli itävaltalainen arkkitehti, jota pidetään yhtenä modernin arkkitehtuurin pioneereista.

Loos kirjoitti uransa alkuvaiheilla esseitä, joissa hän vastusti vallitsevaa jugend-tyyliä. Hänen merkittävin esseensä oli vuonna 1908 julkaistu *Ornament And Crime*, jossa hän käsitteli ornamenttien tarpeellisuutta nykyarkkitehtuurille.

Loosin ensimmäisiä merkittäviä töitä oli vuonna 1899 valmistunut Café Museum. Vuosien 1909–1911 Loos suunnitteli Wienin keskustaan nousseen Looshausin, jonka julkisivusta hän oli karsinut kaikki ornamentit. Wienin asukkaat eivät olleet valmiita moderniin arkkitehtuurin kaupungissa, jossa oli paljon vanhoja rakennuksia. Yleisön painostuksesta Looshausin rakennustyöt jouduttiin keskeyttämän 1910. Loos vastasi ihmisille kokouksessa, jossa oli paikalla yli 2000 kaupunkilaista. Loos lupautui asettamaan kukkalaatikot ikkunoille kompromissiratkaisuna.

Loosin asuinrakennukset olivat tunnettuja valkoisesta koruttomasta julkisivustaan. Loosin tunnetuimpia asuinrakennuksia ovat Haus Steiner (1910) ja Haus Scheu (1912). Loos muutti vuonna 1922 Ranskaan, missä sai avantgardisteilta hyvän vastaanoton.

Loos oli kolmasti naimisissa, ja kaikki hänen liittonsa päättyivät eroon. Vuonna 1928 hänet tuomittiin ehdonalaiseen pedofiliasta. Oikeudenkäynnin aikana hän oli alkanut osoittaa merkkejä dementiasta. Hän kuoli halvauskohtauksen jälkeen 1933 Kalksburgissa, Itävallassa.

## Kuvia teoksista

Adolf Loos, 1910, A1130 Wien, St. Veit-Gasse 10, Haus Steiner.jpg|Haus Steiner, 1910, Wien
Looshaus Michaelerplatz.JPG|Looshaus, 1912, Wien
Haus Rufer, Adolf Loos 2.jpg|Haus Rufer, 1922, Wien
Villa-Mueller-Prag-3.jpg|Villa Müller, 1930, Praha


## Lähteet

## Aiheesta muualla
Vihersukarapu

**Vihersukarapu** (*Caridina* cf. *babaulti* ”green”) on vihreä katkarapu. Se kuuluu *Caridina*-suvun lajiryhmään, jonka jako lajeiksi on epäselvä, ja jota siksi kutsutaan vain Babaulti-ryhmäksi. Eturaajoissa ei ole saksia, kuten varsinaisilla katkaravuilla, vaan pienehköt sukaskimput.

## Ulkonäkö ja koko
Vihersukarapu kasvaa noin 3–5&nbsp;cm pitkäksi. Naaras on suurempi kuin koiras. Se on vihreä tai mustansävyinen. Hyvissä oloissa se voi olla todella tumman värinen, sille sopimattomissa vesissä ja akvaarioissa joissa on paljon nitriittiä, se voi olla haalea (lähes valkoinen).  Väri vaihtuu jonkun verran myös pohja-aineksen mukaan.

## Ravinto
Vihersukaravut syövät levää kasvien pinnalta, kalojen tabletteja ja ravuille tarkoitettua erikoisruokaa. Joskus voi nähdä ravun myös kiinnittyneenä sairaan tai kuolemassa olevan kalan tai kotilon kylkeen. Luonnossa vihersukaravut syövät raatoja ja levää.

## Lisääntyminen

Vihersukaravut lisääntyvät helposti myös akvaariossa. Naaras kantaa munia 3–4 viikkoa pyrstönsä alla, riippuen siitä kuinka paljon munia on. Jos kantoaika jää liian pieneksi, poikaset eivät ole vielä kehittyneet tarpeeksi ja kuolevat synnyttyään. Jos rapunaaras stressaantuu, se voi pudottaa munansa, jolloin ne eivät kuoriudu vaan alkavat homehtua. Sukaravut voivat lisääntyä 1–2 päivän kuluttua edellisistä poikasista, yleensä suurin ja värikkäin naaras on koiraiden suosiossa.

## Lähteet

## Aiheesta muualla
*Kuivalainen S: Akvaario katkaravuille ? Verkkolehti *Aponogeton* 3/2005 (s. 21)
*Crusta-fauna  
*Green shrimp  Pet shrimps
Tamar Abakelia

**Tamar Abakelia** (; 19. elokuuta 1905 Khoni – 14. toukokuuta 1953 Tbilisi) oli georgialainen kuvanveistäjä, lavastussuunnittelija ja kuvittaja. Hänelle myönnettiin Georgian SNT:n kunniataiteilijan arvonimi vuonna 1942.

## Suku
Abakelian isä Grigol Abakelia oli Georgian SNT:n pääsyyttäjä ja setä Ioseb Abakelia johtava georgialainen tuberkuloosiasiantuntija. Heidät ammuttiin Stalinin suuressa puhdistuksessa vuonna 1938. Tamar oli naimisissa sosialistirunoilija ja -näytelmäkirjailija Karlo Kaladzen (1907–1988) kanssa. Kaladze eli pidempään kuin vaimonsa ja ainoa poikansa Gulda Kaladze (1932–1974), joka oli myös huomattava kuvanveistäjä.

## Elämäkerta
Abakelia syntyi Khonissa Imeretin alueella (joka kuului tuolloin Kutaisin kuvernementtiin ja Venäjän keisarikuntaan). Hän valmistui Tbilisin valtiollisesta kuvataideakatemiasta vuonna 1929 ja opetti koulussa vuodesta 1938 lähtien. Hänen töihinsä kuuluvat Nikolai Tihonovin, Šota Rustavelin ja Važa-Pšavelan teoksiin sekä *[[Sasuntsi Davit]]iin* laaditut kuvitukset ja Rustaveli- ja Mardžanišvili-teattereille tuotetut lavastussuunnitelmat. Hän suunnitteli puvut elokuviin *[[Arsena Odzelašvili|Arsena]]* (1937), *[[Giorgi Saakadze]]* (1942) ja *[[Davit Guramišvili]]* (1945). Suurin osa hänen merkittävimmistä töistään on kuitenkin veistoksia. Abakelian teokset tunnetaan dynaamisista kompositioista ja pyöristetyistä muodoista, ja hän oli pitkälti vastuussa veistotaiteen kehityksestä neuvostoajan Georgiassa. Hän laati esimerkiksi veistosfriisit Tbilisin entiseen Marxismi-leninismin museoon vuosina 1936–1937. Niihin on kuvattu sosialismin rakentamisen eri vaiheet Georgiassa. Abakelia kuoli Tbilisissä vuonna 1953 ja hänet haudattiin Diduben pantheoniin.

## Lähteet
Ludvig Fabritius (eläinlääkäri)

**Ludvig Julius Wolfgang Fabritius** (25. huhtikuuta 1854 Viipuri – 16. maaliskuuta 1933 Turku) oli suomalainen eläinlääkäri ja Turun Hippoksen perustajajäsen sekä pitkäaikainen puheenjohtaja.

## Elämä
Fabritiuksen vanhemmat olivat lehtori Johan Gabriel Fabritius ja Emilia Elisabeth Dannenberg. Hän opiskeli Tukholman eläinlääkintäinstituutissa 1873–1876 ja toimi sitten eläinlääkärinä Viipurin läänissä sekä opettajana Kurkijoen ja Mustialan maatalousoppilaitoksissa, ennen siirtymistään läänineläinlääkäriksi Turkuun 1887. Tästä virasta hän erosi vasta vuonna 1926. Fabritius toimi Turun kaupunginvaltuuston jäsenenä vuosina 1904-1911 ja 1914-1917. 

Fabritiuksen tärkeimmät harrastukset olivat suomenhevosen jalostus ja raviurheilu. Hän valmensi vuosina 1887–1895 omistamaansa juoksijaori Kirppua moninkertaiseksi voittajaksi, ottaen 16 ensimmäistä ja 6 toista palkintoa. Kirppu voitti Fabritiuksen ajamana muun muassa Suuren orikilpailun neljästi peräkkäin vuosina 1888–1891. 

Fabritius suoritti stipendiaattina 1883 zooteknillisiä opintoja Ruotsissa, Tanskassa, Englannissa, Skotlannissa, Ranskassa, Belgiassa, Saksassa ja Itävallassa perustettavaa Korkeasaaren eläintarhaa varten.  Jo ennen Turun Hipposen perustamista vuonna 1894 Fabritius oli perustanut 1890 Suomen ensimmäisen hevosvakuutusyhtiön (vuodesta 1916 Turun Eläinvakuutusyhdistys), jonka puheenjohtajana hän myös toimi. 

Fabritius kirjoitti ja julkaisi kirjoja sekä piti palstaa Turun Sanomissa otsikolla *Maamies Fabritiusta tapaamassa*. Hän oli lisäksi etevä viulisti, joka toimi Turun Soitannollisen Seuran puheenjohtajana vuosina 1902-1923. Hänen ensimmäinen puolisonsa vuodesta 1879 oli Wilhelmina Hagan (k. 1908) ja toinen vuodesta 1916 Aili Sigrid Bergh.

Fabritiuksen muistoksi on vuodesta 1987 lähtien järjestetty Metsämäen raviradalla kilpailu, joka nykyään tunnetaan nimellä L. Fabritius Memorial – Åbofemman.

Fabritiuksen veljiä olivat säveltäjä ja viulisti Ernst Fabritius, tähtitieteilijä Wilhelm Fabritius, pikakirjoituksen kehittäjänä tunnettu luutnantti August Fabritius ja kenraaliluutnantti Johannes Kristian Fabritius.

## Teoksia
* Suomen ravisportin kalenteri (1883–1887)
* Den finska hästen (1884)
* Eläinsuojeluksesta ja kotieläinten hoidosta (1892, Tampereen Eläinsuojelusyhdistys)
* Ravikilpailujen tarkotuksesta ja suomalaisen juoksijahevosen harjoittamisesta (1914)
* Juoksijaori Kirppu jälkeläisineen (1927)

## Lähteet
*Kansallisbiografia (Viitattu 7.9.2011)
* Liinaharja, suomenhevosen taival. (toim.) Pesonen Hannu, Hankimo Olavi, Pystynen Venla, Pesonen Riikka. Otava (2007)
* Suomenhevonen 100 vuotta näyttelyluettelo
* Ludvig Fabritius 70-vuotias, Turun Sanomat 25.4.1924
*  Sivu 181.
* 

### Viitteet

## Aiheesta muualla
*Wikiaineisto: Kuka kukin oli 1961
Typpitrifluoridi

**Typpitrifluoridi** on epäorgaaninen yhdiste, jonka kaava on NF3. Ulkomuodoltaan se on väritöntä ja palamatonta kaasua. Sitä käytetään puolijohteiden plasmaetsauksessa.

Se reagoi fluorin ja antimonipentafluoridin kanssa tuottaen tetrafluoriammoniumsuolaa, tetrafluoriammoniumheksafluoroantimonaattia.
:NF3 + F2 + SbF5 → NF4+SbF−6

## Kasvihuonekaasu
Typpitrifluoridin GWP-indeksi on 17&nbsp;200 kertaa suurempi kuin hiilidioksidin ja sen elinajaksi ilmakehässä arvioidaan 740 vuotta. Toisissa tutkimuksissa sen elinajaksi arvioidaan 550 vuotta, mikä pudottaa sen GWP-indeksin 16&nbsp;800:een. Käytön jälkeen suurin osa kaasusta tuhotaan, ja muutaman tutkimuksen mukaan vain 2–3 % pääsee ilmakehään.

## Turvallisuus
Aine tulee pitää erillään palavista ja pelkistävistä aineista. Se voi imeytyä elimistöön hengitysteitse ja pitkäaikaisella altistuksella saattaa olla vaikutuksia maksaan ja munuaisiin.

## Lähteet

## Aiheesta muualla
*
Pekka Viippo

**Pekka Ilmari Viippo** (s. 27. syyskuuta 1960 Forssa) on entinen suomalainen nyrkkeilijä. Hän on kilpaillut myös yleisurheilussa veteraanisarjoissa.

Viippo voitti nyrkkeilyssä yli 91 kilogramman sarjassa Suomen-mestaruuden vuosina 1985–1990 ja hopeaa yli 81 kilogramman sarjassa vuosina 1981–1982. Nyrkkeilijänä hän edusti Forssan Nyrkkeilijöitä.

Viipon huippuvuosina nyrkkeilyuraansa rakentaneen Tony Halmeen taustavoimat eivät laskeneet tähteään ottelemaan tätä vastaan. Amatöörinä Viippo löi muun muassa Ruotsin Håkan Brockin, joka taas kärsi kyseenalaisena pidetyn tappion maineikkaalle Mike Tysonille.

Vuonna 2009 Viippo voitti veteraanien yleisurheilun MM-kilpailuissa Lahdessa hopeaa 45-vuotiaiden kuulantyönnössä. Hän jäi kuitenkin kiinni dopingin käytöstä ja menetti mitalinsa. Hänen MM-kisoissa antamastaan dopingnäytteestään löytyi anabolisia steroideja, testosteronia ja diureettia. Veteraaniurheiluliitto määräsi hänet kahden vuoden urheilun toimintakieltoon. Viippo jäi toistamiseen kiinni dopingin käytöstä kilpailun ulkopuolisessa testissä syyskuussa 2011. Hän sai kahdeksan vuoden kilpailukiellon, joka päättyi marraskuussa 2019.

## Lähteet
Journal of Chemical Physics

**Journal of Chemical Physics** on tieteellinen julkaisusarja, jota julkaisee American Institute of Physics. Lehdessä julkaistaan kemiallisen fysiikan alan tutkimuksia, erityisesti aiheista spektroskopia, kinetiikka, tilastollinen mekaniikka, kvanttimekaniikka, polymeerit, materiaalit, pinnat ja rajapinnat sekä tietoteoria. Lehti julkaisee myös biologisia systeemiä koskevia tutkimuksia. Journal of Chemical Physics on viitatuin julkaisusarja atomi- ja molekyylifysiikan sekä kemiallisen fysiikan alalla. Thomson Reutersin (nyk. Clarivate Analyticsin) *Journal Citation Reportsin* laskelmien mukaan lehden vaikuttavuuskerroin oli 3,164 vuonna 2012. Vuosittain lehdestä ilmestyy 48 numeroa.

## Lähteet
Mies katoaa

**Mies katoaa** on rockmuusikko Jouni Hynysen vuonna 2009 julkaisema runokokoelma. 

## Lähteet

## Aiheesta muualla
* Petja Savoila: Mies katoaa . Keskisuomalainen 28.8.2009.
* 
*
Journal of Applied Physics

**Journal of Applied Physics** on tieteellinen julkaisusarja, jota julkaisee American Institute of Physics.

Julkaisusarjassa julkaistaan tutkimuksia sovelletun fysiikan alan ilmiöistä, jotka mahdollistavat modernin teknologian, menemättä kuitenkaan itse teknologiaan ja tehden eron puhtaaseen perustutkimukseen. Thomson Reutersin (nyk. Clarivate Analytics) *Journal Citation Reportsin* laskelmien mukaan lehden vaikuttavuuskerroin oli 2,201 vuonna 2008. Vuosittain lehdestä ilmestyy 24 numeroa, mutta sisältöä julkaistaan internetissä päivittäin.

## Lähteet
Luke Sellars

**Luke Sellars** (s. 21. toukokuuta 1981 Toronto, Ontario) on kanadalainen jääkiekkoilija, joka edusti kaudella 2008–09 Joensuun Jokipoikia. Sellars pelasi loukkaantumisesta johtuen Jokipojissa vain 41 ottelua, joissa hän kokosi tehot 1+15. Hänelle merkittiin yhteensä 130 jäähyminuuttia. Atlanta Thrashers varasi Sellarsin NHL:ään vuoden 1999 varaustilaisuuden ensimmäisellä kierroksella numerolla 30. Hän on pelannut Atlantan paidassa yhden ottelun.

## Aiheesta muualla
*
Merkelin hallitus

**Merkelin hallitus** voi viitata seuraaviin hallituksiin, joissa Angela Merkel oli liittokansleri:

* Merkelin I hallitus, 22. marraskuuta 2005 – 28. lokakuuta 2009
* Merkelin II hallitus, 28. lokakuuta 2009 –  17. joulukuuta 2013
* Merkelin III hallitus, 17. joulukuuta 2013 – 14. maaliskuuta 2018
* Merkelin IV hallitus,  14. maaliskuuta 2018 – 8. joulukuuta 2021
Tuottajain Maito

**Osuuskunta Tuottajain Maito** on noin tuhannen maidontuottajan omistama osuuskunta. Se on vuodesta 1992 alkaen toiminut maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Tuottajain Maito omistaa Valiosta noin neljäsosan.

## Historia
Tuottajain Maidon toiminta alkoi vuonna 1955, kun kolmen uusimaalaisen meijerin, Myrskylän osuusmeijerin, Orimattilan osuusmeijerin ja Pakaan Maidonmyyntiosuuskunnan, toiminta siirtyi *Oy Tuottajain Maito - Producenternas Mjölk Ab*:lle. Seuraavina vuosikymmeninä, vuoteen 1992 mennessä, useat kymmenet uusimaalaiset, hämäläiset, päijäthämäläiset ja kymenlaaksolaiset osuusmeijerit yhdistyivät Tuottajain Maitoon tai alkoivat toimittaa maitoa Tuottajain Maidolle.

Makeutettujen hedelmä- ja marjajogurttien suosion Suomessa aloittivat vuonna 1968 Tuottajain Maidon Riihimäen meijerin valmistamanat Herajoen jogurtit.

Tuottajain Maidon ensimmäinen toimitusjohtaja, vuodesta 1955 aina vuoteen 1976 asti, oli maanviljelysneuvos Pekka Liljendahl. Hänen jälkeensä toinen pitkäaikainen toimitusjohtaja vuoteen 1991 asti oli kauppaneuvoksen arvonimen saanut Jukka R. Heino.

## Lähteet

## Aiheesta muualla
* Oy Tuottajain Maito (Pörssitiedon yhtiöesitys)
Physics Reports

**Physics Reports** on tieteellinen julkaisusarja, jota julkaisee Elsevier osana Physics Letters -lehtisarjaa. Lehti on suunnattu kaikille fyysikoille, ja siinä julkaistaan koosteita fysiikan alan tutkimuksista. Julkaisujen on tarkoitus olla niin yleispätevä, että myös muut kuin kyseisen erityisalan asiantuntijat voivat ymmärtää artikkelin pääkohdat. Lehden vaikuttavuuskerroin oli 18,522 vuonna 2008.

## Lähteet
Støvla

**Støvla** on Skandeihin kuuluva vuori Moskenesin kunnassa, Norjan Lofooteilla. Se sijaitsee Trolldalsvatnetin, Stuvdalsvatnetin ja Fjerdedalsvatnetin järvien välissä. Sen korkein kohta on 824 metriä merenpinnan tasoa ylempänä.

## Lähteet
Rostadtindan

**Rostadtindan** on Skandeihin kuuluva monihuippuinen vuori Moskenesin kunnassa, Norjan Lofooteilla. Huiput sijaitsevat Kjerkfjordenin ja Vorfjordenin välissä. Korkein huippu on 767 metriä merenpinnan tasoa ylempänä.

## Lähteet
Crossing the Rubicon (The Soundsin albumi)

**Crossing the Rubicon** on ruotsalaisen The Sounds -yhtyeen kolmas studioalbumi. Se julkaistiin 2. kesäkuuta 2009 levymerkillä Arnioki Records. 

Albumilta julkaistiin kaksi singleä, ”No One Sleeps When I’m Awake” maailmanlaajuisesti iTunesissa 17. huhtikuuta 2009 sekä ”Beatbox” 12. tammikuuta 2010 yksinoikeudella iTunesissa.

Albumi debytoi Suomen virallisen listan neljännellä sijalla.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 57/100
* Allmusic: 
* Rolling Stone: 
* Pitchfork Media: 3.7/10

## Lähteet
Mihail Kornijenko

**Mihail Kornijenko** (s. 15. huhtikuuta 1960 Syzran) on venäläinen kosmonautti.

Kornijenko on vuonna 1965 lento-onnettomuudessa kuolleen sotilaslentäjän poika. Kornijenko on naimisissa lääkäri Irina Kornijenkon kanssa. Perheessä on aikuinen tytär. 

Hän valmistui ylioppilaaksi vuonna 1977. Kornijenko oli vuosina 1978–1980 asevelvollisena laskuvarjojääkärinä (alikersantti) Neuvostoliiton asevoimissa.

Vuodet 1981–1987 Kornijenko opiskeli koneinsinööriksi Moskovan ilmailuinstituutissa samaan aikaan, kun työskenteli Moskovan miliisissä. Vuonna 1986 hän siirtyi rakettimoottorien suunnittelutoimistoon, jolloin hän toimi Baikonurin kosmodromilla vuoteen 1991 asti. Vuodet 1991–1995 hän toimi eri osakeyhtiöiden palveluksessa. Lokakuussa 1995 hän siirtyi Energija-yhtiöön, jossa hän toimi kosmonauttien koulutuksen teknisenä tukena. 

Hänet valittiin kosmonauttikoulutukseen vuonna 1998. Vuonna 1999 alkoi hänen ISS-avaruusasemakoulutuksensa. Hän oli ISS miehistön 8 ja 15 varamiehistössä.

2. huhtikuuta 2010 hänet laukaistiin lennolla Sojuz TMA-18 kansainväliselle ISS-avaruusasemalle liittymään sen miehistön jäseneksi. Hän palasi Maahan Sojuz TMA-18:lla 25. syyskuuta 2010.

Vuosina 2015 ja 2016 Kornijenko vietti ISS:llä vuoden yhtä mittaa osana ISS year long missionia.

## Lähteet
* NASA JCC

## Aiheesta muualla
Hermannsdalstinden

**Hermannsdalstinden** on Skandeihin kuuluva vuorenhuippu Moskenesin kunnassa, Norjan Lofooteilla. Se sijaitsee Krokvatnetin, Litlforsvatnetin ja Kringeldalsvatnetin järvien ja Saubuktan lahden välissä. Sen korkeus merenpinnan tasosta on 1 029 metriä.

## Lähteet
Hepatorenaalinen oireyhtymä

**Hepatorenaalinen oireyhtymä** (HRS) on tila, jossa munuaiset äkisti pettävät vaikean maksavaurion takia. Se on yleinen komplikaatio kirroosin loppuvaiheessa, ja siihen liittyy erittäin korkea kuolleisuus. Joskus oireyhtymä voi iskeä myös henkilöön, joka kärsii akuutista maksan vajaatoiminnasta tai alkoholihepatiitista. Hoitona on maksansiirto, jonka usein estävät kontraindikaatiot ja potilaan hyvin lyhyt elinajanodote.

Jo vuonna 1877 Friedrich Theodor von Frerichs raportoi oliguriasta potilailla, joilla oli askites. Termiä "hepatorenaalinen syndrooma" käytettiin ensi kertaa 1939.

## Katso myös
* Munuaisten vajaatoiminta

## Lähteet
Salò

**Salò** on kaupunki ja kunta Brescian maakunnassa Lombardiassa Pohjois-Italiassa Gardajärven rannalla Salònlahdessa. Salò sai kaupungin arvon kuninkaallisella asetuksella 15. joulukuuta 1860.

Kaupungissa oli heinäkuussa 2023 asukkaita 10&nbsp;352. Vuonna 1901 asukasluku oli 5&nbsp;098. Lähistöllä on Gardone Riviera -niminen pikkukaupunki, joka on suosittu lomakeskus.

## Historiaa
Salò on perustettu Rooman valtakunnan aikana nimellä *Pagus Salodium*, ja keskiajalla siitä tuli milanolaisen Viscontin suvun vahva alue. Vuonna 1440 kaupunki joutui Venetsian tasavallan valtaan. Salòn luona ranskalaiset voittivat 3. elokuuta 1796 itävaltalaiset.

Vuosina 1943–1945 Salò oli Benito Mussoliniin johtaman Saksan nukkevaltion, Italian sosiaalisen tasavallan eli Salòn tasavallan pääkaupunki.

## Nähtävyyksiä
* Salòn katedraali eli *Duomo di Salò* (katedraali), rakennettu uudelleen myöhäisgoottilaiseen tyyliin 1400-luvulla. Siinä on merkittävä renessanssityylinen portaali, Zenone Veronesen maalauksia 1500-luvulta, Paolo Venezianon koulukunnan polyptyykki ja Romaninon maalaus *Madonna ja pyhimykset*.
**Palazzo della Magnifica Patria* ("Uljaan isänmaan palatsi", 1500-luku). Palatsissa on Azure Ribbonin historiallinen museo, renessanssin historian, Italian siirtomaasotien, Espanjan sisällissodan ja fasismin vastarintaliikkeen asiakirjojen näyttely
* Kaupungintalossa on arkeologinen museo, jossa on muinaisesta Salodiumista tehtyjä löytöjä.


Chiesa di S Maria Annunciata - Salò (Foto Luca Giarelli).jpg|Duomon pääsisäänkäynti
Salo002.jpg|Salòn satama 
Salo001.jpg|Salònlahti (Golfo di Salò)
Colonna salo.jpg|Salòssa oleva pylväs, jossa on Venetsian symboli Markuksen siivekäs leijona


## Lähteet

## Aiheesta muualla

*Mapquest - Salò
Demokraatit (Grönlanti)

**Demokraatit** (, lyh. **D**) on grönlantilainen liberaali ja unionistinen poliittinen puolue. Poliittiselta kirjoltaan puolue edustaa keskustaa ja istuukin Keskiryhmässä.

Vuosina 2007–2012 puolue teki yhteistyötä Manner-Tanskan Konservatiivisen kansanpuolueen kanssa. Tämän jälkeen Demokraatit on ollut lähempänä Radikaali Venstreä.

Demokraatit ei suoraan vastusta Grönlannin itsenäistymistä, mutta eivät myöskään halua asettaa sille mitään tiettyä tavoiteajankohtaa. Tärkeämpää on saada yhä enenevässä määrin autonomiaa, jonka avulla itsenäistymisprosessi voidaan joskus tulevaisuudessa hoitaa siististi ja kestävästi. Puolue pyrkii myös siihen, että Grönlanti tiivistää yhteistyötään EU:n kanssa, mutta saaren liittymisestä unioniin tulisi järjestää kansanäänestys.

Demokraatit kannattaa Grönlannin parlamentin jäsenten lukumäärän vähentämistä nykyisestä 31:stä edustajasta. Heidän mukaansa poliitikkojen tulisi näyttää esimerkkiä kuluja karsimalla ja nykyisellään edustus kansalaisten lukumäärää kohti on enemmän kuin tarpeeksi. 

## Vaalihistoria

### Grönlannin parlamenttivaalit

Lähde:

## Lähteet

## Aiheesta muualla
* Demokraatit
Felix Rodriguez (muusikko)

**Felix Rodriguez** on ruotsalaisen The Sounds -yhtyeen kitaristi. The Sounds syntyi, kun Rodriguez ja hänen lapsuudenystävänsä Johan Bengtsson päättivät perustaa yhtyeen lukiokavereidensa kanssa.
Spirometria

**Spirometriassa** mitataan keuhkojen hengityskapasiteettia. Mittausta käytetään astman ja keuhkoahtaumataudin kaltaisten keuhkosairauksien tutkimiseen ja hoitovasteen seurantaan. Spirometriatutkimuksen aikana tutkittava suorittaa muutamia syviä ja voimakkaita uloshengityksiä spirometrialaitteen suukappaleeseen. Laitteisto mittaa virtauksesta muun muassa uloshengitetyn ilman tilavuuden ja virtausnopeuden.

## Lähteet

## Aiheesta muualla
Acadiana

**Acadiana** (ranskaksi l'Acadiane) tarkoittaa ranskankielistä aluetta Louisianan osavaltion etelärannikolla. Alueen väkiluku oli vuoden 2000 väestönlaskennassa 1&nbsp;352&nbsp;646 ja pinta-ala 37&nbsp;746&nbsp;km². Se käsittää 22 Louisianan kaikkiaan 64 piirikunnasta ja sen lisäksi muita alueita, joihin on levinnyt sama kulttuuriperinne. Nimi sai virallisen aseman vuonna 1971.

## Väestö
Acadianan asukkaista osa on alkuperältään cadien-nimeä kantaneiden ranskankielisten siirtolaisten jälkeläisiä. He olivat kotoisin Acadiesta, johon kuului alueita Kanadan länsirannikolla, tarkemmin New Brunswickissa, Nova Scotiassa ja Prinssi Edwardin saarella sekä Québecin lähiseutuja ja Mainen osavaltiossa sijaitsevan Saint John -joen varrella. Tämä väestö puhui kieltä, jota kutsutaan acadien-ranskaksi ja asettui 1700-luvun puolivälissä Louisianan etelärannikolle nykyisen Acadianan alueelle.

Acadialaiset (cadiens) muodostavat nykyisin suurimman osan Acadianan asukkaista ja heidän kulttuurinsa dominoi muita alueen perinteitä. Acadianassa asuu kuitenkin väestöä, joka ei ole kulttuuriltaan acadialaista, eikä puhu cajunranskaa eikä ole acadialaisten jälkeläisiä. Acadianassa asuu useita intiaaniheimoja ja moninaista syntyperää edustavia Louisianan kreoleja sekä seudulle jo ennen cajuneja asettuneiden saksalaisten siirtolaisten jälkeläisiä. Viime vuosina alueelle on asettunut myös pakolaisia useista Kaakkois-Aasian maista, erityisesti Laosista, Vietnamista ja Kambodžasta. He ovat vaikuttaneet merkittävästi alueen kalastusteollisuuteen.

## Lippu

Acadianan lippu sai Louisianan osavaltionhallituksen virallisen hyväksynnän vuonna 1974. Lipun piirsi vuonna 1965 professori Thomas J. Arceneaux. Sen kolme heraldista liljaa sinisellä pohjalla edustavat Acadianan ranskalaista perinnettä. Kultainen tähti valkealla pohjalla on Acadianan suojeluspyhimyksen, taivaaseen astuvan Marian (Notre-Dame-de-l'Assomption) tunnus; tähti muistuttaa myös seudun asukkaiden aktiivisesta osallistumisesta Amerikan vallankumoukseen Louisianan espanjalaisen kuvernöörin johdolla. Kultainen torni punaisella pohjalla edustaa Espanjaa, joka hallitsi aluetta acadialaisten saapuessa sinne.

## Lähteet
Akuutti maksan vajaatoiminta

**Akuutti maksan vajaatoiminta** on maksan toiminnan äkillinen pettäminen, joka on usein maksansiirron syy. Akuutin vajaatoiminnan aiheuttajia voivat olla myrkytykset (mm. parasetamolin yliannostus, myrkylliset sienet), jotkin luontaistuotteet ja eräät sairaudet, kuten Wilsonin tauti tai maksatulehdus. Usein aiheuttajaa ei saada tutkittaessa selville; maksasolukko voi olla täysin tuhoutunut, jolloin solunäyte ei paljasta maksan pettämisen syytä.

Akuutti maksan vajaatoiminta saattaa aiheuttaa äkillisen maksatuhon lisäksi munuaisten vajaatoimintaa (hepatorenaalinen oireyhtymä) ja vakavia aivo-oireita (hepaattinen enkefalopatia) sekä johtaa hengenvaaralliseen infektioon. Toipumismahdollisuudet ilman maksansiirtoa vaihtelevat paljon maksan pettämisen aiheuttajasta riippuen.

Noin 20 % maksansiirroista tehdään Suomessa potilaille, jotka kärsivät akuutista maksan vajaatoiminnasta. Yli puolessa näistä tapauksista maksan pettämisen syytä ei saada selville. 

## Lähteet
Marylandin yliopistojärjestelmä

**Marylandin yliopistojärjestelmä**  eli **USM** (*University System of Maryland*) on Marylandin osavaltion julkisten korkeimman tason opetus- ja tutkimuslaitosten yhteenliittymä Yhdysvalloissa. Siihen kuuluu 11 yliopistoa, kaksi tutkimuslaitosta ja kaksi alueellista koulutuskeskusta. USM on 12. suurin vastaavista Yhdysvaltain yliopistoverkostoista. Sen laitoksissa on yhteensä noin 126 000 opiskelijaa.

## Historia

Marylandin yliopistojärjestelmän historia juontaa juurensa sen vanhimmasta yksiköstä, Marylandin yliopistosta Baltimoressa. Vuonna 1807 Baltimoreen perustettiin Yhdysvaltain 5. lääketieteellinen oppilaitos (*College of Medicine*), ja vuonna 1812 sitä laajennettiin yliopistoksi perustamalla ja liittämällä yhteen kolme muuta collegea, jumaluusopillinen, oikeustieteellinen sekä filosofinen (*Arts and Sciences*).

Vuonna 1920 Marylandin maataloustieteellinen oppilaitos liitettiin Marylandin yliopiston Baltimoren yksikköön. Marylandin yliopistoon liitettiin myös kolme muuta oppilaitosta.

Vuonna 1988 perustettiin varsinainen Marylandin yliopistojärjestelmä (aluksi nimellä *University of Maryland System*), jossa yhdistettiin Marylandin yliopiston viisi kampusta ja 6 osavaltionyliopistoa ja collegea (Bowien, Coppinin, Frostburgin, Salisburyn ja Towsonin osavaltionyliopistot sekä Baltimoren yliopisto).

## Marylandin yliopiston yksiköt

Marylandin yliopistojärjestelmään kuuluu nykyään 11 yliopistoa, kaksi tutkimuslaitosta ja kaksi alueellista koulutuskeskusta:

### Yliopistot

* Bowien osavaltionyliopisto
* Coppinin osavaltionyliopisto
* Frostburgin osavaltionyliopisto
* Salisburyn yliopisto
* Towsonin yliopisto
* Baltimoren yliopisto
* Marylandin yliopisto, Baltimore
* Marylandin yliopisto, Baltimoren piirikunta
* Marylandin yliopisto, College Park
* Marylandin yliopisto Eastern Shore
* Marylandin yliopiston University College
### Tutkimuslaitokset

* University of Maryland Center for Environmental Science
* University of Maryland Biotechnology Institute

### Alueelliset koulutuskeskukset

* Universities at Shady Grove
* University System of Maryland at Hagerstown

## Lähteet
HMS Manxman (M70)

**HMS Manxman** (viirinumero M70) Britannian kuninkaallisen laivaston Abdiel-luokan miinalaiva.

## Valmistus

Alus tilattiin 23. joulukuuta 1938 osana vuoden 1938 laivasto-ohjelmaa Alexander Stephen and Sonsin telakalta Govanista, missä köli laskettiin 24. maaliskuuta 1939. Alus laskettiin vesille 5. syyskuuta 1940 ja valmistui 20. kesäkuuta 1941.

## Palvelus
Palvelukseen otettaessa alus liitettiin 1. miinalaivueeseen. Saksan laivaston sukellusveneen *[[U-375]]* laukaisema torpedo osui 1. joulukuuta 1942 aluksen konehuoneeseen aiheuttaen massiivista tuhoa. Alus hinattiin Gibraltarille ja edelleen Hawthorne Leslien telakalle Newcastleen.

Alus palasi palvelukseen huhtikuussa 1945, jolloin se liitettiin Brittiläiseen Tyynenmeren laivastoon. Alus sijoitettiin poistolistalle ja se myytiin romutettavaksi 1971.

## Lähteet
*

### Viitteet
Swan Songs

__NOTOC__
**Swan Songs** on Hollywood Undeadin debyyttialbumi, joka sisältää 14 kappaletta. Albumi julkaistiin Yhdysvalloissa 2. syyskuuta 2008 ja Isossa-Britanniassa sekä Saksassa vuoden 2009 kesällä. Alun perin albumi piti julkaista jo vuonna 2007, kun yhtyeellä oli sopimus *MySpace Records* -levy-yhtiön kanssa, mutta levy-yhtiö halusi poistaa ja sensuroida joitakin kappaleita albumilta mihin yhtye ei suostunut. Hollywood Undead löysi 2008 loppupuolella A&M/Octone-nimisen levy-yhtiön, joka oli valmis julkaisemaan heidän albuminsa ilman sensurointia. Heti ensimmäisellä viikolla albumia myytiin 21&nbsp;000 kopiota.

## Kappaleet
#Undead
#Sell Your Soul
#Everywhere I Go
#No Other Place 
#No.5
#Young
#Black Dahlia
#This Love, This Hate
#Bottle and a Gun
#California
#City
#The Diary
#Pimpin’
#Paradise Lost 

### Ison-Britannian, Japanin & iTunesin painos
# Pain

### Indie Store Edition
# The Loss

### Smartpunk Edition
# The Natives

### Hot Topic Edition ja UK & Japanese Edition
# Knife Called Lust

## Arvostelut
* Allmusic: 
* Imperiumi: 8½/10

## Lähteet
USM

**USM** voi tarkoittaa:

* USM, Marylandin yliopistojärjestelmä
* USM, Etelä-Mainen yliopisto
* USM, thaimaalaisen Samuin lentokentän IATA-koodi
* USM, Ultimate Soccer Manager -videopeli
* USM, Sains Malaysian yliopisto
Molo (täsmennyssivu)

**Molo** voi tarkoittaa:

* MOLO (), Britteinsaarilla käytetty nimitys matkapuhelinpalveluita myyvästä yrityksestä
* *[[Missione mortale Molo 83]]*, italialainen elokuva
* molot, etninen ryhmä Sudanissa
* molo (kieli), molojen puhuma kieli

## Maantiede

* Molo, kaupunki Kenian länsiosassa
* Molo, yksi Iloilo Cityn kuudesta alueesta

## Henkilöt

* John Molo, yhdysvaltalainen rock- ja jazzrumpalisti
* Trude von Molo, itävaltalainen näyttelijä
* Walter von Molo, saksalainen kirjailija
Saunatonttu

**Saunatonttu** on suomalaisessa kansanperinteessä tonttu, joka asuu saunassa.

Saunatonttua on kuvattu vaihtelevasti mieheksi tai naiseksi, vanhaksi tai nuoreksi, jopa ihmisen ja koiran sekamuodon näköiseksi. Joskus saunatontun on kuvattu vaihtavan ilmenemismuotoaan. Saunatontun on uskottu asuvan saunassa kiukaan ja seinän välisessä pienessä tilassa, joten joskus se on kuvattu pienikokoiseksi.

Luonteeltaan saunatonttu on yleensä kuvattu hyväntahtoiseksi, hyväsydämiseksi ja hyväntuuliseksi. Saunatontulla on kuitenkin myös vaativa puolensa, ja se saattaa heittäytyä jopa hengenvaaralliseksi. Tämän vuoksi ihmiset ovat pyrkineet olemaan saunatonttunsa kanssa hyvissä väleissä. Saunatonttu pyrkii varmistamaan sen, että saunassa käyttäydytään saunan arvolle sopivalla tavalla. Koska saunatonttu rakastaa rauhaa, saunassa on sen mieliksi pyritty käyttäytymään kuin kirkossa eli välttämään metelöintiä, kiroilua ja riitelyä. Saunassa ei ole myöskään syöty, juopoteltu, virtsattu tai piereskelty. Liian myöhään saunomista on vältetty, etenkin pyhäpäivän aattona. Saunaan on kävelty ryhdikkäästi ja kunnioittavasti, eikä kyyryssä tai vetelästi horjuen. Sisään tultaessa ja poistuttaessa on saunatonttua muistettu tervehtiä ja hyvästellä kunnioittavasti. Saunatontulle on jätetty löylyä ja vihta, ja saunan ovi on suljettu kunnolla, jotta tonttu ei metelöisi koko yötä. Taloon palanneet saunajat ovat tuoneet tontulta terveiset. Satunnaisten kulkijoiden tai muidenkaan ei ole annettu yöpyä saunassa ilman saunatontulta saatua lupaa, sillä saunatonttu pitäisi heidät hereillä koko yön.

Jos saunatonttua kohdeltiin hyvin, se varmisti saunan toimivuuden, löylyjen puhtauden ja saunojien hyvinvoinnin ja turvallisuuden sekä esti saunaa palamasta. Suuttunut saunatonttu sen sijaan saattoi tehdä monenlaisia pahoja asioita, kuten aiheuttaa häiriöitä, sairauksia, onnettomuuksia ja kuolemia. Tyypillistä suuttuneen saunatontun käyttäytymistä on pitkä ja ankara löylyttäminen. Saunatontun aiheuttamista kuolemantapauksista on raportoitu Suomessa monella paikkakunnalla.

Saunatontun kerrotaan yleensä muuttaneen uuteen saunaan, kun sellainen on rakennettu vanhan tilalle. Joskus tämä on varmistettu sillä, että uusi sauna on rakennettu osittain vanhan saunan hirsistä tai nurkkakivistä. Joskus on riittänyt vanhan saunan uunin tuhkien siirto uuteen saunaan. Hankalasta saunatontusta on voitu päästä eroon rakentamalla uusi sauna kokonaan uusista osista.

## Katso myös
* Santtutonttu, saunatonttu *Suomen Saunatonttu* -kirjassa

## Lähteet
* 
### Viitteet
Pili (täsmennyssivu)

**Pili** voi tarkoittaa:

* Pili, liskojumala polynesialaisessa mytologiassa
* Pili, kunta Filippiineillä
* Pili, nukeilla näytelty tv-sarja Taiwanissa
* Pili on myös havaijinkielinen nimi paikalliselle heinälle *[[Heteropogon contortus]]*, jota käytetään majojen rakennukseen.
Mela (täsmennyssivu)

**Mela** voi tarkoittaa: 

* Mela, lyhyt leveälapainen airo
* Mela, Maatalousyrittäjien eläkelaitos
* Mela, neljän Bollywood-elokuvan nimi
**Mela (1948)
**Mela (1971)
**Mela (1980)
**Mela (2000)
* Mela-festivaali, eteläaasialaisten tapahtumien nimitys
** Kumbh Mela, neljästi 12 vuodessa tapahtuva hindujen pyhiinvaellus
*Mela, kunta Korsikassa
__NOTOC__
## Henkilöitä
### Sukunimenä
* Aimo Mela (1906–1974), suomalainen kirjailija
* Arnaud Méla, ranskalainen Rugby union -pelaaja
* Aukusti Juhana Mela (1846–1904), suomalainen luonnontieteilijä
* Eino Mela (1881–1950), suomalainen kirjallisuuden suomentaja
* Elvi Mela (1887–1969), suomalainen kirjailija
* Laura Mela (1964–2009), suomalainen lääkäri ja taidemaalari
* Lauri Mela (1903–1987), suomalainen maanviljelijä, opettaja ja koulujohtaja, maanviljelysneuvos
* Martti Mela (1933–2005), suomalainen biofyysikko
* Matti A. Mela (1918–2000), suomalainen kirjailija
* Pomponius Mela (1. vuosisadalla), roomalainen kirjailija ja kartografi

### Etunimenä
* Mela Lee, yhdysvaltalainen muusikko ja ääninäyttelijä

### Taiteilijanimenä
* Mela, oik. *Jukka Melametsä*, suomalainen kitaristi, Problems? -yhtyeen jäsen

## Katso myös
* San Filippo del Mela, kunta Sisiliassa Italiassa

## Lähteet